laion/Wikipedia-Exotic huggingface dataset:
მშენებლობის და მართვის სიმულატორი

მშენებლობის და მართვის სიმულატორი (ინგლ. Construction and management simulation, შემოკლებით CMS) — ვიდეო თამაშების ჟანრი, სიმულატორის ერთ-ერთი სახეობა, სადაც მოთამაშეები ქმნიან, აფართოებენ ან მართავენ გამოგონილ საზოგადოებებს ან პროექტებს შეზღუდული რესურსების ფარგლებში. სტრატეგიული თამაშები, როგორც წესი, მოიცავენ ამ ჟანრის ასპექტებს ეკონიმიკის მიმართულებით, რამდენადაც მოთამაშეებმა უნდა მართონ რესურსები თავიანთი პროექტების გასავითარებლად. თუმცა წმინდა წყლის CMS თამაშები სტრატეგიული თამაშებისგან განსხვავდებიან, იმით რომ „მოთამაშის მიზანს წარმოადგენს არა მტრის დამარცხება, არამედ რაიმეს შენება მიმდინარე პროცესის კონტექსტში. ამ კატეგორიის თამაშებს ხშირად მოიხსენიებენ „მართვის სიმულატორებად“". „SimCity“-ის ასახელებენ ამ ჟანრის ერთ-ერთ ადრეულ წარმატებულ მაგალითად. CMS-ის ქვეჟანრებად ითვლება: ქალაქის მშენებლობის სიმულატორი („Caesar“, „Dwarf Fortress“), ბიზნესის სიმულატორი („Capitalism“) და მთავრობის სიმულატორი. შეგიძლიათ იხილოთ მედიაფაილები თემაზე „მშენებლობის და მართვის სიმულატორი“ ვიკისაწყობში. ↑ Rollings, Andrew (2003). Andrew Rollings and Ernest Adams on Game Design. New Riders Publishing, გვ. 417–441. ISBN 1-59273-001-9. ციტირების თარიღი: 2017-09-17.  დაარქივებული 2008-09-15 საიტზე Wayback Machine. ↑ Wolf, Mark J. P. (2002). The Medium of the Video Game. University of Texas Press. ISBN 0-292-79150-X.  ↑ Emperor: Rise of the Middle Kingdom for PC. GameSpot. დაარქივებულია ორიგინალიდან — 2007-10-30. ციტირების თარიღი: 2007-11-16. ↑ Beers, Craig. (2004-03-18) School Tycoon for PC Review. GameSpot. ციტირების თარიღი: 2007-11-16. ↑ Ward, Trent C.. IGN: Zeus: Master of Olympus Preview. IGN (2000-10-02). დაარქივებულია ორიგინალიდან — 2012-03-05. ციტირების თარიღი: 2007-11-16.
მენდი მური

ამანდა ლი მური (დ. 10 აპრილი, 1984) — ამერიკელი მომღერალი-სიმღერების ავტორი და მსახიობი. ცნობილი გახდა სინგლით „Candy“, რომელმაც Billboard Hot 100-ში 41-ე პოზიციამდე მიაღწია, და შემდგომში კონტრაქტი გააფორმა Epic Records-თან. სადებიუტო ალბომმა So Real (1999) RIAA-სგან პლატინის სტატუსი მიიღო. 2000 წლის სინგლი „I Wanna Be with You“, ამავე სახელწოდების ალბომიდან, იქცა აშშ-ის 30-ეულში მოხვედრილ მენდის პირველ სიმღერად და Billboard Hot 100-ში 24-ე პოზიციამდე მიაღწია. შემდგომი ალბომებიც, Mandy Moore (2001), Coverage (2003), Wild Hope (2007) და Amanda Leigh (2009) წარმატებული იყო. 2009 წლისთვის მომღერალმა მსოფლიოს მასშტაბით გაყიდა 10 მილიონზე მეტი ალბომი, ხოლო 2012 წელს VH1-მა იგი დაასახელა „მუსიკის 100 უდიდეს შემსრულებელ ქალბატონს“ შორის, 96-ე პოზიციაზე, ისევე, როგორც 63-ე ადგილზე ყველა დროის ყველაზე სექსუალური ქალბატონების სიაში. 2001 წელს, ფილმში „ექიმი დულიტლი 2“ განსახიერებული როლით, დაიწყო მურის კინოკარიერა, რასაც მოჰყვა ლანა თომასის როლი ფილმში „პრინცესას დღიურები“. წამყვანი როლი პირველად შეასრულა ფილმში „იჩქარე შეიყვარო“ (2002), რომელშიც განასახიერა ჯეიმი სალივანი. მოგვიანებით მან გაახმოვანა რაპუნცელი ანიმაციურ ფილმში „ჩახლართული“ (2010) და ამავე სახელწოდების ტელესერიალში. იგი ასრულებს სიმღერებს ფილმებისთვის, რომლებშიც მონაწილეობს, ხოლო 2016 წლიდან თამაშობს რებეკა პირსონის როლს NBC-ის ტელესერიალში „ეს ჩვენ ვართ“, რომლისთვისაც ოქროს გლობუსის ნომინაცია მიიღო. მთავარი სტატია: მენდი მურის დისკოგრაფია. So Real (1999) I Wanna Be with You (2000) Mandy Moore (2001) Coverage (2003) Wild Hope (2007) Amanda Leigh (2009) შეგიძლიათ იხილოთ მედიაფაილები თემაზე „მენდი მური“ ვიკისაწყობში. მენდი მური TCM-ის კინოფილმების მონაცემთა ბაზაში ↑ Graham, Mark. (February 13, 2012) The 100 Greatest Women in Music. VH1. დაარქივებულია ორიგინალიდან — March 4, 2012. ციტირების თარიღი: July 2, 2013. ↑ Viera, Bené. (March 5, 2013) VH1′s 100 Sexiest Artists [Complete List]. VH1. დაარქივებულია ორიგინალიდან — May 28, 2013. ციტირების თარიღი: July 2, 2013. ↑ Mandy Moore: Milo Ventimiglia called me about my Golden Globes nod. დაარქივებულია ორიგინალიდან — December 13, 2016. ციტირების თარიღი: December 12, 2016.
EMoney

eMoney — ქართული მულტისავალუტო ელექტრონული საფულე. მისი გამოყენება შესაძლებელია მსოფლიოს ნებისმიერი წერტილიდან. კომპანია 3 მილიონზე მეტ ელექტრონულ საფულეს ემსახურება. eMoney დაარსდა 2007 წელს. eMoney Georgia-ს ერთ-ერთი ძირითადი პარტნიორია ლიბერთი ბანკი, ამიტომ, eMoney-ს მრავალი პროდუქტი ინტეგრირებულია აღნიშნულ ბანკთან. eMoney არის პირველი კომპანია, რომელიც საქართველოს ეროვნულმა ბანკმა, 2012 წლის 12 დეკემბერს აღიარა საგადასახადო მომსახურების პროვაიდერად. eMoney-მ 2015 წელს საქართველოში პირველმა დანერგა ბიტკოინის ყიდვის, გაყიდვის, მიღების, გაგზავნის და ეროვნულ ვალუტაში განაღდების სერვისები. 2017 წლის ივლისში საფულეს დაემატა ლაითკოინის, აგვისტოში კი — რიპლის ანალოგიური სერვისები.  ლიბერთი ბანკის გარდა, eMoney-ის პარტნიორები არიან: Sმარტივი, Pay.ge, Swoop, Smartex, eLoan, Myphone.ge, ევროპაბეთი, აჭარაბეთი, თიბისი ბანკი და საქართველოს ბანკი. eMoney-ს ოფიციალური საიტი eMoney-ს ბიტკოინის ბლოგის საიტი დაარქივებული 2019-09-16 საიტზე Wayback Machine. MyCoin-ის საიტი[მკვდარი ბმული] Smartex ჯგუფის საიტი დაარქივებული 2017-09-14 საიტზე Wayback Machine. ↑ iTV.ge eMoney-ს ელექტრონული საფულე 10 წლის გახდა!. itv.ge (7 ივლისი, 2017). ციტირების თარიღი: 18 სექტემბერი 2017‎. ↑ eMoney – საგადახდო მომსახურების პირველი რეგისტრირებული პროვაიდერია საქართველოში. emoney.ge. ციტირების თარიღი: 27 დეკემბერი, 2019. ↑ რა არის ბიტკოინი და როგორ დავიწყოთ ფულის გამომუშავება მისი მეშვეობით? ↑ eMoney: საქართველოში ერთი წლის განმავლობაში ბიტკოინის მომხმარებელთა რაოდენობა თითქმის გაათმაგდა[მკვდარი ბმული] ↑ ბიტკოინებით სარგებლობა eMoney-ის მეშვეობით უკვე საქართველოშიც ხელმისაწვდომი გახდა
ველიკა-ბაჰაჩკის რაიონი

ველიკა-ბაჰაჩკის რაიონი (უკრ. Великобагачанський район) — რაიონი უკრაინაში, პოლტავის ოლქში. მისი ფართობია 1000 კმ². 2016 წლის აღწერის მონაცემებით რაიონის მოსახლეობა 25 039 ადამიანს შეადგენდა, ხოლო სიმჭიდროვე 26.1 კაცს კმ²-ზე. ველიკა-ბაჰაჩკის რაიონის ადმინისტრაციული ცენტრია ქალაქი ველიკა-ბაჰაჩკა. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2017-09-18.
ზინკივის რაიონი

ზინკივის რაიონი (უკრ. Зіньківський район) — რაიონი უკრაინაში, პოლტავის ოლქში. მისი ფართობია 1360 კმ². 2016 წლის აღწერის მონაცემებით რაიონის მოსახლეობა 34 598 ადამიანს შეადგენდა, ხოლო სიმჭიდროვე 26,7 კაცს კმ²-ზე. ზინკივის რაიონის ადმინისტრაციული ცენტრია ქალაქი ზინკივი. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2017-09-18.
თოკის წმინდა გიორგის ეკლესია

თოკის წმინდა გიორგის ეკლესია — დარბაზული ეკლესია (გარე ზომები: 6,8 X 11,5მ.) ასპინძის მუნიციპალიტეტის სოფელ თოკში. ნაგებია ნაცრისფერი ვულკანური ქვით, ზოგან ბაზალტი და ტუფია გამოყენებული. დარბაზულ ეკლესიაში ერთადერთი შესასვლელი სამხრეთიდანაა. დარბაზის სივრცე ერთსაფეხურიანი პილასტრების ორის წყვილით და საბჯენი თაღით გამოყოფილია სამ ნაწილად (აფსიდისწინა მონაკვეთი ვიწროა და ბემის მსგავსი სივრცე იქმნება). ეკლესია ოთხივე კედელში გაჭრილი თითო სარკმლით ნათდება. გრძივ კელდებში გაჭრილი სარკმლები ტაძრისათვის უჩვეულოდ განიერია და გვიან (სავარაუდოდ XVIII-XIX საუკუნეებში) გადაკეთებული უნდა იყოს, თუმცა საკულტო ნაგებობათა „ხალხურ“ მშენებლობაში მოულოდნელი, საცხოვრებლის, ელემენტები ხშირად იჩენს თავს. ტაძრის ინტერიერი და საფასადო მორთულობა მარტივია, ერთადერთი სამკაული საკურთხევლის სარკმლის თავსართია. აგურისფერ ტუფის სწორკუთხა ქვაში ამოკვეთილია სარკმლის თავსართი, ქვის ზედაპირზე ტოლმკლავა ჯვარი და მის გარშემო ზოლოვანი არშიითაა შევსებული (რელიეფი გამოყვანილია ფონის ჩაწევით). ტაძრის ფასადები ერთსაფეხურიანი თაროსებრი კარნიზიტაა დასრულებული. წმინდა გიორგის ეკლესია პროპორციებით, წყობის ხასიათითა და საკურთხევლის სარკმლის თავსართის გადაწყვეტით XIV საუკუნედ შეიძლება დათარიღდეს, შესრულების ხარისხი ამ საუკუნის მეორე ნახევარზე მიგვანიშნებს. წმინდა გიორგის ეკლესიაზე ჩრდილოეთიდან მარტივი გეგმის მცირე დარბაზი მიაშენეს. დარბაზი და ეკლესია რესტავრირებულია და გადახურულია თუნუქის სახურავით. გ. მარსაგიშვილი, „თოკის წმინდა გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 506-507
ოპიუმი

ოპიუმი — „ყაყაჩოს წვენი“, ხაშხაშის მოუმწიფებელი ნაყოფის რძიანი წვნისაგან მოპოვებული ძლიერი ნარკოტიკული ნივთიერება; შეიცავს სხვადასხვა ალკალოიდებს (მორფინს და სხვ.). მედიცინაში იყენებენ ტკივილის გამაყუჩებელ საშუალებად. აზიის მთელ რიგ ქვეყნებში გავრცელებულია მისი წევა და ღეჭვა. არქეოლოგიური გათხრების დროს ქვის ხანის საცხოვრისებში საკვების ნარჩენებს შორის აღმოაჩინეს ყაყაჩოს თესლიც, რომლისგანაც მოგვიანებით ოპიუმის დამზადება დაიწყეს. ოპიუმის წევა საკმაოდ იყო გავრცელებული ჩინეთში. მან ისეთი დამღუპველი ხასიათი მიიღო, რომ გენერალმა ცზენ ტანმა ნარკომანებისთვის ტუჩების მოკვეთა ბრძანა, მაგრამ ამან შედეგი არ გამოიღო. როდესაც დაინახეს, რომ აკრძალვა უშედეგო იყო, ხელისუფლებმა გადაწყვიტეს, ეს მავნე ჩვევა ეკონომიკური სარგებლისთვის გამოეყენებინათ — უცხოეთშიც გაეყიდათ. ამ მიზნით, ჩინეთის იმპერატორმა ქალმა ცი სინმა გლეხებს ნება დართო, სიჩუანისა და იუნანის მთიან პროვინციებში ძილის მომგვრელი ყაყაჩო გაეშენებინათ. ჩინეთის მოსახლეობის თითქმის მესამედმა ამ საქმეს მიჰყო ხელი და მე-20 საუკუნის დასაწყისში 22 ათასი ტონა ოპიუმი მიიღეს, თუმცა მოგების ნაცვლად სახელმწიფო უდიდესი საფრთხის წინაშე აღმოჩნდა, რადგან ნედლეულის ყველაზე აქტიურ მომხმარებლებად თავად ჩინელები იქცნენ. ჩინეთიდან ოპიუმმა ევროპასა და ჩრდილოეთ ამერიკაში შეაღწია. ოპიატების სწრაფ გავრცელებას იმანაც შეუწყო ხელი, რომ მე-19 საუკუნის დასაწყისში მეცნიერმა ფრიდრიხ ვილჰელმ სერტიურნერმა ოპიუმისგან კრისტალური სახით გამოყო თეთრი ნივთიერება მორფიუმი – სწორედ ის განაპირობებდა ოპიუმისთვის დამახასიათებელ საძილე და ტკივილგამაყუჩებელ ეფექტს. მორფიუმმა უამრავი ხალხი იხსნა სიკვდილისა და მტანჯველი ტკივილისგან, თუმცა მილიონობითვე ადამიანი მორფინიზმით – ნარკომანიის ერთ-ერთი მძიმე ფორმით – დააავადა. ნარკომანიის ისტორია დაარქივებული 2020-08-03 საიტზე Wayback Machine. უცხო სიტყვათა ლექსიკონი
ძროხა

ძროხა, ფური — დედალი მსხვილი რქოსანი საქონელი, რომელმაც მოიგო ხბო. დედალს, რომელსაც არასდროს მოუგია, უშობელი ეწოდება. ძროხებს იყენებენ მსხვილი რქოსანი საქონლის ჯოგის მოსამრავებლად, ასევე რძისა და ხორცის პროდუქტების მისაღებად. ძროხის საზარდულის ნაწილში მდებარეობს ცური/ჯიქანი (სარძევე ჯირკვლები), რომელიც შედგება ერთმანეთისაგან გამოყოფილი 2 წინა, ანუ მუცლის, და 2 უკანა, ანუ ბარძაყის, ნაწილისგან. მერძეული ძროხის ჯიქანი ჯამისებრი ფორმისაა, სხეულზე მტკიცედაა შეერთებული, აქვს გრძელი, დაკლაკნილი, მკვეთრად გამოხატული ვენები; ჯიქნის ნაწილები თანაბარი და სიმეტრიულად განლაგებულია. ხბოს სქესობრივი სიმწიფე 7–10 თვეში დგება, შთამომავლობის მისაღებად პირველ დამაკებას (ან ხელოვნურ განაყოფიერებას) ახდენენ 16–18 თვის ასაკში. მაკეობა 250–310 დღე გრძელდება. ხბოს მოგების წინ ძროხას „აშრობენ“ (წყვეტენ წველას), რის შემდეგაც ლაქტაცია წყდება, დგება ე.წ. მშრალობის პერიოდი, რომელიც 45–60 დღე გრძელდება. ლაქტაციის პერიოდი 280–320 დღეა. პროდუქტიულობის პიკი მე-5–6 ლაქტაციაზეა. ძროხის სამეურნეო გამოყენების მაქსიმალური ვადა 9–12 ლაქტაციამდეა, სიცოცხლის ხანგრძლივობა დაახლოებით 20 წელს შეადგენს. ხორცისა და რძის პროდუქტიულობის მაჩვენებლები დამოკიდებულია ჯიშის თვისებებზე, კვებისა და შენახვის პირობებზე. ფურს ასევე ეძახიან ზოგიერთ დედალ დიდი ზომის წყვილჩლიქოსან ცხოველს (ირემს, ლოსს და სხვ.). ↑ ძროხა // ქართული საბჭოთა ენციკლოპედია, ტ. 11, თბ., 1987. — გვ. 281-282. ↑ 2.0 2.1 Корова // Большая российская энциклопедия. т. 15. — М., 2010. — стр. 340.
This Was

This Was — ბრიტანული პროგრესული როკ-ჯგუფ ჯეთრო ტალის სადებიუტო სტუდიური ალბომი, რომელიც გამოვიდა 1968 წელს. იგი ჩაიწერა სულ 1200 გირვანქა სტერლინგის ბიუჯეტით და მიიღო ბევრი დადებითი შეფასება. ვუდსტოკის ფესტივალის მოვლენების ამსახველ დოკუმენტურ ფილმში გაისმის სიმღერის „Beggar's Farm“ ფრაგმენტები, რაც იმას ნიშნავს, რომ იმ დროს ეს ალბომი შტატებშიც დიდი პოპულარობით სარგებლობდა. ისევე, როგორც შემდგომში ბევრ სხვა ალბომზე, იენ ანდერსონმა სიმღერები გიტარისტი მიკ აბრაჰამსთან ერთად დაწერა. ალბომი უფრო ახლოს არის რიტმ-ენდ-ბლუზთან, ვიდრე პროგრესულ როკთან. ამ ალბომში ასევე შესულია ჯგუფის ერთადერთი სიმღერა, რომელზეც არ მღერის ანდერსონი - ეს არის Move On Alone, მიკ აბრაჰამსის ვოკალით. თავად აბრაჰამსმა დატოვა ჯგუფი ამ დისკის გამოცემის შემდეგ. ალბომში ასევე შეტანილია ჯაზური კომპოზიციის „Serenade to a Cuckoo“ იმპროვიზაცია. მისი ორიგინალური ავტორი როლანდ კირკია, რომლის ფლეიტაზე დაკვრის მანერამ დიდი გავლენა იქონია ანდერსონზე. ინფორმაცია საიტზე Discogs ↑ Jethro Tull singles. ↑ Eder, Bruce. Jethro Tull - This Was (1968) album review AllMusic-ზე. ციტირების თარიღი: 27 მარტი 2011. ↑ Davies, David (ივნისი 2008). „Jethro Tull - This Was: Collector's Edition (1968/Remastered 2008)“. Record Collector (350). ციტირების თარიღი: 19 მარტი 2016. ↑ Christgau, Robert (14 August 1969). „Consumer Guide (3) (Album Reviews)“. The Village Voice. New York. ციტირების თარიღი: 5 ივლისი 2013. ↑ Thelen, Christopher. (2019)The Daily Vault Music Reviews : This Was. dailyvault.com. ციტირების თარიღი: 29 იანვარი 2019 ↑ Larkin, Colin (2007). Encyclopedia of Popular Music, 5th, Omnibus Press. ISBN 978-0857125958.
ჩრდილოეთ კორეის ქალაქების სია

ფხენიანი ხამხინი ჩონჯინი ნამპხო ვონსანი სინიიჯუ ტანჩხონი Kaechon კეჩხონი სარივონი ჩრდილოეთ კორეის მნიშვნელოვან ქალაქებს თვითმმართველი სტატუსი აქვს, პროვინციის ექვივალენტი. უმსხვილეს ქალაქს, დედაქალაქ ფხენიანს ჩიხალსის სტატუსი (დედაქალაქი) აქვს, ერთ სხვა ქალაქს კი სპეციალური ქალაქის სტატუსი. სხვა ყველა ქალაქს სი სტატუსი აქვს და პროვინციულ იურისდიქციაში შედიან, ზუსტად იგივე დონეზე, რაზეც პროვინციები. მოსახლეობის მონაცემები ეფუძნება 2008 წლის აღწერას. რამდენიმე ყოფილი სპეციალური ქალაქი ხელახლა შეუერთდა თავიანთ პროვინციებს, მათ შორის ჩონჯინი, ხამხინი და კესონი. 2004 წელს, ქალაქი რასონი ჩრდილოეთ ხამგიონის პროვინციას შეუერთდა, თუმცა 2010 წელს სპეციალური ქალაქის სტატუსი დაუბრუნდა. დამწერლობა ხანჩა ჩაანაცვლა ხანგულმა. 1950-იანი წლებიდან, ხანჩა ოფიციალურად აღარ გამოიყენება. ფხენიანი ხამხინი ჩონჯინი ნამპხო ვონსანი სინიიჯუ კესონი სარივონი ხეჯუ ანჯუ North Korean cities დაარქივებული 2017-09-23 საიტზე Wayback Machine. at Korean Studies, University of Vienna
ყირიმის დიდების პანთეონი

ყირიმის დიდების პანთეონი (რუს. Пантеон славы) — მემორიალური კომპლექსი როსტოვის ოლქის სოფელ ყირიმში, რუსეთის ფედერაცია. აგებულია დიდ სამამულო ომში დაღუპული თანასოფლელი მეომრების პატივისცემის ნიშნად. ძეგლი აშენდა ლუკაშინის სახელობის კოლმეურნეობის თანხით და ოფიციალურად გაიხსნა 1970 წლის 9 მაისს. მისი მშენებლობა დაიწყო 1965 წელს და შენდებოდა ხუთი წლის განმავლობაში. დიდ სამამულო ომში აღუპული მემომრებისადმი მიძღვნილი მემორიალის დადგმის ინიციატივა ეკუთვნის ადგილობრივი № 5 საშუალო სკოლის მოსწავლეებსა და მასწავლებლებს. მათ საბჭოთა არმიის დაღუპული მემომრების შესახებ შეაგროვეს ინფორმაცია, პერსონალური ინფორმაცია, დოკუმენტები, მიმოწერები, ფოტოები, ორდენები და ა. შ. წარიმართა დიდი საძიებო სამუშაოები. პანთეონის პროექტი წარმოადგინა რსფსრ-ის სამხატვრო ფონდის როსტოვის სამხატვრო საბჭომ. პროექტზე მუშაობდნენ მოქანდაკეები ა. ჯლაუხიანი, ი. შუბინი, არქიტექტორები გ. გალეპინი და ლ. კუზნეცოვი. 1972 წელს კომპლექსის ტერიტორიაზე აანთეს მუდმივი ცეცხლი. პანთეონის გახსნიდან დღემდე მას უამრავი ადამიანი სტუმრობს, განსაკუთრებით აღსანიშნავია ტურისტები 42 ქვეყნიდან. სხვადასხვა ენაზე შესრულებული წარწერებით სავსე ოთხი დიდი შთაბეჭდილებების ჩანაწერთა წიგნი დაცულია სოფლის მუზეუმში როგორც ექსპონატი. 2002 წლის 31 დეკემბრის № 124 ბრძანების შესაბამისად ძეგლი შეიყვანეს კულტურული მემკვიდრეობის ძეგლების სიაში. პანთეონი წარმოადგენს ქანდაკებების ჯგუფს და მუქი ტუფისგან აშენებული ნახევრაწრიული ნაგებობის ერთობლიობას. ყველაზე მაღალია მწუხარე ქალის გამოსახულება. მას მარცხენა ხელი უდევს შვილიშვილის მხარზე, მარჯვენა ხელი კი უდევს რძლის მხარზე, მათ ყველაზე საყვარელი ადამიანი: შვილი, ქმარი და მამა გაუშვეს ომში. პანთეონის წინ დგას ხუთი ფილა, რომელზეც ამოკვეთილია ომის წლები: 1941, 1942, 1943, 1944, 1945. ტუფის ნაგებობაზე სომხურად და რუსულად ამოკვეთილია სიტყვები: პანთეონის შიგნით პორტრეტიანი მარმარილოს ფილებია, ფირფიტებით (სულ 365), რომლებზეც ამოკვეთილია სოფელ ყირიმიდან დაღუპულთა სახელები ა ფოტოები, ზემოთ კი წარწერა: კედელზე მეორე მხრიდან გამოსახულია ჯარისკაცი, რომელიც დაიღუპა სოფელ ყირიმის გათავისუფლებისათვის. ↑ Памятники боевой славы нашего района Межпоселенческая центральная библиотека ↑ Выявленные объекты культурного наследия ↑ Пантеон Славы в с. Крым
გაეროს უშიშროების საბჭოს რეზოლუცია 1036

გაეროს უშიშროების საბჭოს რეზოლუცია 1036 მიიღეს ერთხმად 1996 წლის 12 იანვარს. საქართველოს შესახებ გაეროს წინა ყველა რეზოლუციის დადასტურებით, კერძოდ კი 993 (1995) რეზოლუციის, საბჭომ განიხილა საქართველოსა და აფხაზეთს შორის კონფლიქტის პოლიტიკური მოგვარების მცდელობები და გადაავადა გაეროს დამკვირვებელთა მისიის მანდატი მომდევნო ექვსი თვის განმავლობაში, 1996 წლის 12 ივლისამდე. 1995 წლის ნოემბერში საქართველოში საპრეზიდენტო არჩევნები ჩატარდა და საბჭო იმედოვნებდა, რომ ისინი ხელს შეუწყობენ აფხაზეთში კონფლიქტის შესახებ შეთანხმებას. საბჭომ ასევე დაადასტურა ლტოლვილთა ყველა უფლება, თავიანთ მშობლიურ სახლებში დაბრუნების შესახებ, რომელსაც აფხაზეთის ხელისუფლება აფერხებს. რეგიონში ჰუმანიტარული სიტუაცია გაუარესდა, განსაკუთრებით გალის რაიონში. რეგიონში ძალადობისა და მკვლელობების ზრდასთან დაკავშირებით შეშფოთება იყო. საბჭომ, გაეროს დამკვირვებელთა მისიასა და დსთ-ს სამშვიდობო ძალებს შორის თანამშრომლობას მიესალმა და აღნიშნა ცეცხლის შეწყვეტისა და ძალების დაშორიშორების შესახებ შეთანხმების აღსრულება. უშიშროების საბჭომ შეშფოთება გამოთქვა, რომ მოლაპარაკებები საერთო შეთანხმებაზე გადაიდო. საბჭომ მიესალმა ევროპის საბჭოს უსაფრთხოებისა და თანამშრომლობის ორგანიზაციის (ეუთო) ძალისხმევას, ასევე მოითხოვა აფხაზური მხარისგან მოლაპარაკებებში პროგრესის მიაღწევას და იძულებით გადაადგილებულ პირთა უსაფრთხო დაბრუნების მხვრივ ძალისხმევას. გარდა ამისა, საბჭომ დაგმო აფხაზეთში ეთნიკური მკვლელობები და ადამიანის უფლებების დარღვევები. ორივე მხარეს დაევალა გაეროს დამკვირვებელთა მისიასა და დსთ-ს სამშვიდობო ძალებთან თანამშრომლობის გაუმჯობესება, განსაკუთრებით მძიმე იარაღის ინსპექტირების საქმეში. გაეროს გენერალურ მდივანს, ბუტროს ბუტროს-გალის დაევალა რეგიონში არსებული მდგომარეობის შესახებ სამი თვის შემდეგ მოხსენების წარდგენა. გაეროს მისია საქართველოში გაეროს უშიშროების საბჭოს რეზოლუციები აფხაზეთის შესახებ აფხაზეთის ომი რეზოლუციის ტექსტი undocs.org-ზე ↑ United Nations, Office of Public Information (1996). UN monthly chronicle, Volumes 32–33. United Nations, Office of Public Information, გვ. 38.  ↑ Security Council extends mandate of the UN observer mission in Georgia until 12 July. United Nations (12 January 1996).
ნაზი კილასონია

ნაზი კილასონია (დ. 18 ოქტომბერი, 1926, აბისი — გ. 16 აგვისტო, 1993) — ქართველი მწერალი, პოეტი, ჟურნალ „პიონერის“ ლიტერატურული მუშაკი (1955-1959), ასევე ჟურნალ „საქართველოს ქალის“ რედაქციის ლიტერატურისა და ხელოვნების განყოფილების გამგე (1959 წლიდან). დაამთავრა თბილისის ქალთა მე-6 სკოლა. 1949-1954 წლებში სწავლობდა თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტზე. მისი პირველი ლექსები გამოაქვეყნა 1952 წელს ალმანახ „პირველ სხივსა“ და გაზეთ „ლიტერატურულ საქართველოში“, ხოლო პირველი წიგნი - „ლექსები“ 1954 წელს. სულ გამოცემულია მისი თხუთმეტამდე კრებული, მათ შორის საბავშვო წიგნები: "ჩემი დაიკო მაიკო", „ხოტორა“, „ჩემი თაობის ფრთებო“. ნაზი კილასონია გარდაიცვალა 1993 წლის 15 აგვისტოს. დაკრძალულია საბურთალოს პანთეონში. „დიდება შენდა“: ლექსები - თბილისი, ნაკადული, 1987. - 96გვ. „გზაფერადი“: ლექსები - თბილისი, მერანი, 1972. - 117გვ. „ჩემი თაობის ფრთები“: ლექსები საშ. და უფროსი ასაკის ბავშვთათვის - თბილისი, ნაკადული, 1965. - 43გვ. „კოტორა“: ლექსები სკოლამდელთათვის - თბილისი, ნაკადული, 1960. - 15გვ. ნაზი კილასონია — საქართველოს ბიოგრაფიული ლექსიკონი ნაზი კილასონიას ლექსები დაარქივებული 2016-03-23 საიტზე Wayback Machine. ↑ ნაზი კილასონია. ლიტერატურის მუზეუმი. დაარქივებულია ორიგინალიდან — 2019-01-14. ციტირების თარიღი: 6 თებერვალი, 2018.
ჯონ სნოუ (პერსონაჟი)

ჯონ სნოუ (ინგლ. Jon Snow) — ჯორჯ რეიმონდ რიჩარდ მარტინის „ყინულისა და ცეცხლის სიმღერის“ და მისი სატელევიზიო ადაპტაციის, „სატახტოთა თამაშის“ ერთ-ერთი მთავარი პერსონაჟი. სერიალში მას განასახიერებს მსახიობი კიტ ჰარინგტონი. The New York Times-ის მიერ ჯონ სნოუ დასახელდა მწერლის ერთ-ერთ საუკეთესო ქმნილებად. ჯონი წარმოადგენს სერიალის ერთ-ერთ მთავარ პერსონაჟს. ჯონ სნოუ არის ნედ სტარკის — უესტეროსის ჩრდილოეთის უძველესი ციხესიმაგრის, უინტერფელის ლორდის უკანონო ვაჟი. მისი სტატუსიდან გამომდინარე იგი ღამის საგუშაგოს წევრი გახდა კედელზე, რომლის წევრებიც უესტეროსის სამხრეთ ნაწილს იცავენ კედლის იქით მცხოვრები ველურებისგან. სტარკების მძიმე გასაჭირის მიუხედავად, ჯონმა გადაწყვიტა დარჩენილიყო საგუშაგოზე. მოგვიანებით იგი გაჰყვა ექსპედიციას კედლის იქით, რათა გამოეკვლიათ თეთრი მოსიარულეებისაგან და ველურებისგან მომდინარე საფრთხეები. ჯონი ტყიურებს შეუერთდება, რადგან მათი გეგმების შესახებ შეიტყოს. იგი იქ გაიგებს ველურთა გეგმას, რომ ისინი აპირებდნენ უესტეროსის სამხრეთში შეჭრას. მას შეუყვარდება ერთ-ერთი ველური, იგრიტი. კედელზე შეტევამდე ცოტა ხნით ადრე იგი საუშაგოში ბრუნდება და ამზადებს მას შეტევისთვის. ტყიურთა მოგერიების შემდეგ, იგი საგუშაგოს სარდალი ხდება და ტყიურები გადაჰყავს კედლის სამხრეთში, რის გამოც მას გუშაგები კლავენ. Remy J. Verhoeve. Re-Reading a Game of Thrones: A Critical Response to George R. R. Martin's Fantasy Classic. — Nimble Books LLC, 2011. — 372 p. ↑ Orr, David (August 12, 2011). „Dragons Ascendant: George R. R. Martin and the Rise of Fantasy“. The New York Times. ციტირების თარიღი: July 12, 2014. ↑ Jennings, Dana. (July 14, 2011) A Dance with Dragons Review: In a Fantasyland of Liars, Trust No One, and Keep Your Dragon Close. The New York Times. ციტირების თარიღი: July 20, 2014.
გალ გადოტი

გალ გადოტ-ვარსანო (ებრ. גל גדות;, დ. 30 აპრილი, 1985) — ებრაელი მსახიობი და მოდელი. ყველაზე მეტად ცნობილია, როგორც DC-ის გაფართოებულ სამყაროში ქალი საოცრების როლის შემსრულებელი. ამ პერსონაჟის განსახიერება მან დაიწყო 2016 წელს, ფილმში „ბეტმენი სუპერმენის წინააღმდეგ: სამართლიანობის გარიჟრაჟი“. 2017 წელს გამოვიდა ფილმი „ქალი საოცრება“, ხოლო შემდეგი იქნა „სამართლიანობის ლიგა“. მან აგრეთვე შეასრულა ჟიზელ იაშარის როლი ფილმების სერიაში „ფორსაჟი“. გადოტი დაიბადა და გაიზარდა ისრაელში. 18 წლის ასაკში მან მისს ისრაელის წოდება მიიღო. შემდგომში ისრაელის სამხედრო ძალებში გაიარა წვრთნები. სამოდელო და მსახიობის კარიერების დაწყებამდე სწავლობდა ჰერცლიის დისციპლინათშორის ცენტრში. შეგიძლიათ იხილოთ მედიაფაილები თემაზე „გალ გადოტი“ ვიკისაწყობში. ოფიციალური საიტი გალ გადოტი კინოფილმების ინტერნეტ-მონაცემთა ბაზაში ↑ https://www.youtube.com/watch?v=PxiL1D4o8rM ↑ גל גדות על פרשת אופק בוכריס: "איפה הצדק?". ↑ IMAX. (15 მაისი, 2017) Wonder Woman: Gal Gadot and Chris Pine. ↑ Gal Gadot. AllMovie.com. ციტირების თარიღი: 20 იანვარი 2016. ↑ Fleming, Mike. (4 დეკემბერი 2013) Emerging Star Gal Gadot Set For Wonder Woman In 'Batman Vs. Superman'. Deadline.com. ციტირების თარიღი: 4 December 2013. ↑ „Gal Gadot to Play Wonder Woman in 'Batman vs. Superman'“. Variety. 4 December 2013. ციტირების თარიღი: 4 December 2013.
ფაბულა

ფაბულა — მწერლის მიერ შერჩეული ან შექმნილი ისეთი მასალა, რომელიც დამახასიათებელია მოვლენათა ჯგუფისათვის და რომელიც თავიდანვე ტიპური მნიშვნელობისაა.  ფაბულა და სიუჟეტი ერთმანეთთან შეფარდებული ცნებებია. ფაბულა სიტყვასიტყვით ნიშნავს არაკს – ამბავს. ფაბულას განიხილავენ, როგორც მხატვრული ნაწარმოების ჩონჩხს. მასში გულისხმობენ იმას, რაც არის მოთხრობილი. მაგ. გაზეთ „ივერიაში” განთავსებული ქრონიკა იმის შესახებ, რომ მატარებელმა იმსხვერპლა ადამიანი, არის ე. ნინოშვილის მოთხრობის „განკარგულების” ფაბულა.  ფაბულა ლიტერატურული ნაწარმოების მასალაა, სიუჟეტი კი ამ მასალის შესაფერისად დალაგება–დაკავშირების ხერხია. ფაბულაში მთავარი ყურადღება ექცევა არაკს, ამბავს, ე.ი. იმას, თუ რა არის მოთხრობილი, სიუჟეტში კი როგორ არის მოთხრობილი. მხატვრული ნაწარმოების სიუჟეტი გამოხატავს ადამიანთა ურთიერთობას, რომელსაც ავტორი გვიჩვენებს განსაზღვრულ მოვლენათა ჯაჭვის საშუალებით. მწერლის მიერ გათვალისწინებული ლიტერატურული ნაწარმოები მხოლოდ ფაბულაში მოცემული მასალის შესაფერისად დალაგება–დაკავშირებისა და მოვლენის დეტალურად გადმოცემის შემდეგ იქცევა მხატვრულ ნაწარმოებად. ↑ Ansen Dibell, Ph.D. (1999-07-15). Plot, Elements of Fiction Writing. Writer's Digest Books, გვ. 5 f.. ISBN 978-0-89879-946-0.